દીપાની સર્જરી કરનારા દિલ્હીના ન્યુરોસજ્ર્યન ડૉ. વી. કે. બતીશે પણ કબૂલ્યું છે કે તેમની અઢી દાયકાની કારકિર્દીમાં તેમણે દીપા મલિક જેવી વ્યક્તિ ક્યારેય જોઈ નથી. દીપા વિશે સૌથી મસ્ત વાત તેમની જ સ્પોર્ટ્સપર્સન દીકરી દેવિકાએ કહી છે. તેનું કહેવું છે કે ‘લોકો પ્રેરણા મેળવવા માટે કે જીવનમાં કશુંક પ્રાપ્ત કરવા માટે પુસ્તકો વાંચે છે. મેં મારી મમ્મીમાંથી પ્રેરણા મેળવી છે. જ્યાં પણ અમે જઈએ છીએ ત્યાં સૌ મમ્મીની સામે અહોભાવ અને આશ્ચર્યથી જોઈ રહે છે. તેમની દીકરી હોવું એ સૌથી મોટા સાહસની અને ગૌરવની વાત છે.’